OpenLLM-France/wikimedia huggingface dataset:
# Mahoning konderria (Ohio)

Mahoning konderria (ingelesez: Mahoning County) Ohioko konderri bat da, Ameriketako Estatu Batuetan. Hiriburua Youngstown da. 2010eko zentsuaren arabera 238.823 biztanle zituen, Mahoning kilometro koadroko azaleran.

## Geografia

Mahoning konderriak 1.101,49 kilometro koadro ditu. Horietatik 35,39 ura dira. Beste 1.066,1 lurra dira. Biztanleria dentsitatea 216,82 da.

## Demografia

2010eko zentsoan bizi ziren 238.823 pertsonetatik 196.366 txuriak edo hispanoak dira. Horietatik hispano edo latino kategorian 11.136 dira. 36.400 beltzak edo afroamerikarrak. 392 amerikar natiboak ziren eta 36 Hawaii edo Pazifikoko irletako natiboak. 1.647 asiarrak ziren. Bestelako arraza bat kategorian 249 biztanle daude. Bukatzeko euren burua arraza bat baino gehiagotan 3.733 pertsonek kokatzen zuten.

### Biztanleria piramidea
## Kanpo estekak

* Datuak: Q485502
* Multimedia: Mahoning County, Ohio / Q485502
# Mahoonagh

Mahoonagh, ofizialki Castlemahon (irlanderaz Maigh Thamhnach) Irlandako mendebaldeko Limerick konderriaren mendebaldean dagoen udalerria eta parrokia da. Parrokia berez Mahoonagh eta Feohanagh udalerriek osatzen dute.
Feohanagh-Castlemahon GAA izeneko joko gaelikoetako taldea du.

## Kanpo estekak

* Datuak: Q4276427
# Mahri hizkuntza

Mahri Kuwait, Yemen eta Omango hizkuntza semitikoa da, Hegoko arabikoaren adarrekoa.
2000. urteko datuen araura, honelaxe banaturik zeuden hiru herriotan gaindi 135.764 mahridunak:
* 70.643 mintzatzaileYemengo Mahra eskualdean.
* 14.358 Kuwaiten, herrian barrena barreiaturik.
* 50.763 Omango hegoaldean, Yemenekiko mugantsu.

## Hiztegia

* ḳáybel : "onartu"
* xwef : "beldur"
* hesbeb : "aktiboa"
* xmooh : "bost"
* gatma3 : "bildu"

## Erreferentziak

* ↑ Ethnologueko Mehri sarrera
* ↑ Hegoko Arabikoaren adarreko hizkuntzen egungo nondik-norakoak
* ↑ Sare-baliabideak

## Kanpo estekak

* Datuak: Q13361
# Mammern

Mammern Suitzako udalerria da. Turgovia kantonamenduan dago, Frauenfeld barrutia barrutian. 2014an 654 biztanle zituen 5,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69956
* Multimedia: Mammern / Q69956
# Mammisi

Mammisi, Jean-François Champollion egiptologo frantziarrak XIX. mendean asmatutako hitz arkitektoniko bat da jaiotza jainkotiarreko etxeak edo Per-Mesak antzinako egiptoeraz, egiptoar tenpluekin lotutako eraikin bereziak. Adibiderik ospetsuenak, oraindik bisita daitezke, eta ptolomeotar dinastian eta, gehienak, erromatar garaian datatuak daude.

## Deskribapena

Bere forma garatu eta ezagunean, mammisirik antzinakoena, XXX. dinastiako faraoia izan zen Nektanebo I.ak Denderan eraiki zuena da. Eredu hau, errepikatu egingo da errege grekoerromatarrek berreraikitako nazioko santutegi handi bakoitzean. Denderakoaz gain, nabarmentzekoak dira, baita ere, Edfu eta Filekoak, Kom Ombon, El Kaben, etab... ere daude. Hauek, historikoki, nahiko berriki eraiki zirenez, nahiko ondo kontserbatuta eta xehe-xehe aztertuta daude.
Ohi, eraikin peripteroak ziren, lotuta zeuden tenplu handiaren ardatzarekiko perpendikular kokatuta zeudenak, Dendera edo Edfukoa bezala, edo tenpluaren ondoan. Debodeko tenplua eta Filekoa bezala. Naosa eratzen zuten arkupeak, kapitel konposatuko zutabez osatuta zeuden, euren artean, edestutako zutabearteen bidez elkartuak: baxuerliebeekin apaindutako harresiak, non, erregea, jainkoei sakrifizioak eta ofrendak egiten irudikatzen zen.
Jainkotiar jaiotzaren zati ezberdinei sagaraturiko zenbait gela zituen. Orokorrean, erditze zerutiarrean laguntzeko betebeharra zuten jainkosen irudikapenak aurkitzen ziren, edo baita ugalkortasunaren bermatzaileak: Tueris, Heket, Rattaui eta erditzearen buru eta bereziki gurtuak ziren Zazpi Hathorrak, Bes eta Jnum ere bazeuden, Osirisez gain, oparotasun eta ugalkortasunaren jainkoak.
Mammisia, jaiotza jainkotiarraren mitoaren eta honen betiereko errepikapenaren bertsio arkitektoniko bat zen. Egiptoko Aro Berantiarraren amaieran, eraikin hauek, herrialdeko santutegi handi bakoitzaren bihotzean dinastia bakoitza, erromatar enperadoreak barne, lekukotzen arituko den errege boterearen berrezarpena berresten dute.

## Kanpo estekak

* Datuak: Q1478863
* Multimedia: Mammisi / Q1478863
# Mammendorf

Mammendorf Alemaniako udalerria da. Bavariako estatuan kokatuta dago, [[Fürstenfeldbruck (barrutia)|Fürstenfeldbruck]] barrutian. 2014an 4.650 biztanle zituen 21,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q252426
* Multimedia: Mammendorf / Q252426
# Mammelzen

Mammelzen Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 1.057 biztanle zituen 4,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q562708
* Multimedia: Mammelzen / Q562708
# Mamming

Mamming Alemaniako udalerria da. Bavariako estatuan kokatuta dago, [[Dingolfing-Landau (barrutia)|Dingolfing-Landau]] barrutian. 2014an 3.021 biztanle zituen 41,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q511477
* Multimedia: Mamming / Q511477
# Mammaliaformes

Mammaliaformes (ugaztun itxurakoak) Rowek 1988an sorturiko klado bat da, une hartaraino ugaztun gisa hartzen ziren fosil guztiak sartzeko erabilia. Tetrapodaren barruko taldea da, eta belarrian hiru hezurren katea dutenak sartzen dira. Mammalia gaur egun bizirik dauden eta oso gertukoak diren beste batzuk sartzeko erabiltzen da.

## Kladograma

* Datuak: Q2082668
* Multimedia: Mammaliaformes / Q2082668
* Espezieak: Mammaliaformes
# Maite Pagazaurtundua

Maite Pagazaurtundua Ruiz (Hernani, Gipuzkoa, 1965eko otsailaren 11) ekintzailea eta politikaria da. Deustuko unibertsitatean lizentziatua da, Euskal Filologiaren eta Filologia Hispanikoaren tituluekin. Itzultzailea da ogibidez.
Eusko Legebiltzarreko kidea izan zen 1993 eta 1998 bitartean, PSE-EErekin. Fernando Buesaren aholkularia izan zen hizkuntz politikan, Eusko Jaurlaritzako Hezkuntza Sailean. Orobat, PSE-EEren Hezkuntza eta Kulturako idazkaria izan zen 1993tik 1997ra. 1999 eta 2007 bitartean PSE-EEren zinegotzia eta udal bozeramailea izan zen Urnietan.
Aski da! plataformaren sorreran hartu zuen parte 1999an, besteak beste Joseba Pagazaurtundua anaiarekin. Hura 2003an hil zuen ETAk. Horretaz gain, Fundación Víctimas del Terrorismoko burua izan zen, eta Fernando Buesa Fundazioarekin elkarlanean ibili da.
ETAz eta euskal nazionalismoaz gain, PSOE bere alderdi politikoa ere kritikatu izan du Maite Pagazaurtunduak, terrorismoaren kontrako politika egokia egiten ez duelakoan. Izan ere, ez zen ados Jose Luis Rodriguez Zapatero bere alderdikide eta Espainiako presidentearekin, haren gobernuak ETArekin izandako bake-prozesuan, eta Patxi Lopez PSE-EEko idazkaria gaitzetsi zuen bake prozesu berean.
2013an UPyDren Batzarrean parte hartu zuen, eta 2014ko Europako Parlamenturako hauteskundeetan eurodiputatu hautatu zuten.

## Lanak

* Los Pagaza (Temas de Hoy, 2004)
* El viudo sensible y otros secretos (Seix Barral, 2005)

## Erreferentziak

* ↑ Bake prozesuan garaileak eta garaituak izatea eskatu zuen .
* ↑ Patxi Lopez María San Gilekin bildu zenean, hari erakutsitako mespretxua salatu zuen Pagazaurtunduak

## Kanpo estekak

* Datuak: Q9027010
* Multimedia: Maite Pagazaurtundua / Q9027010
* Aipu famatuak: Maite Pagazaurtundua
# Marcelino Agirrezabala

Jorge Marcelino Agirrezabala Ibarbia (Bilbo, 1902ko martxoaren 29a - 1975eko maiatzaren 31), ezizenez Txirri I.az ezaguna, euskal herritar futbolaria izan zen, Athleticen jokatu zuena.
Anaia zuen Ignacio, ezizenez Txirri II.az ezaguna, Athletic Clubeko jokalaria ere bazen.
1924an Olinpiar Jokoetan parte hartu zuen.

## Palmaresa

* Errege Kopa 1 (1923)
* Bizkaiko Txapelketa (1920, 1921, 1923, 1924 eta 1927)

## Erreferentziak

* ↑ Fitxa - www.athletic-club.net
* ↑ www.sports-reference.com
* ↑ Auñamendi Entziklopedia
* Datuak: Q12263008
# Marcelino Camacho

Marcelino Camacho Abad (El Burgo de Osma, Soria, 1918ko urtarrilaren 21a - Madril, 2010eko urriaren 29a) sindikalista eta politikari espainiarra izan zen.

## Biografia

Hamazazpi urte zituela egin zen UGT sindikatuko eta PCE Espainiako Alderdi Komunistako kide. Espainiako Gerra Zibilean, errepublikaren alde borrokatu zen. Gerra amaieran, preso egon zen Tangerren (1940-41). Ihes egitea lortu zuen, eta frantses armadan lan egin zuen 1957ra arte.
Espainiara itzultzean, Perkins motor-fabrikan hasi zen lanean, eta buru-belarri ekin zion sindikatuko lanari. Langileen Oposizio Sindikaleko (OSO) ordezkari izan zen lehenbizi, eta Comisiones Obreras sindikatua (CCOO) eratu zuen gero, Julián Ariza eta beste zenbaitekin batera.
Sarritan kartzelatu zuten frankismoaren garaian (1967tik 1972ra, 1972tik 1975era, 1976an), eta CCOOko idazkaritza nagusian jardun zuen Franco hil ostean.
Diputatu izan zen ­PCEko zerrendetan, Madrilen 1977an hautatu zuten Espainiako Parlamentuan, eta PCEko Batzorde Eragileko kide ere izan zen. 1987an utzi zuen CCOOko idazkaritza nagusia, eta sindikatuko presidente izendatu zuten. Bere bizitzako oroitzapenen liburua idatzi zuen 1990ean, Confieso que he luchado, Manuel Vázquez Montalbánen hitzaurrea duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q930668
* Multimedia: Marcelino Camacho / Q930668
# Marcelino, pan y vino

Marcelino, pan y vino 1954ko urteko espainiar film dramatikoa da, Ladislao Vajdak zuzendua. José María Sánchez-Silvaren izen bereko eleberrian oinarrituta, frankismoaren film ospetsuenetariko bat izan zen.

## Argumentua

Oharra: Atal honek istorio osoa edo amaiera argitzen du.
Marcelino, jaiotzean bakarrik utzitako umea, frantziskotarrek babesten dute. Behin, gurutzearen aurrean otoitz egiten ari dela, Jesusek bizia hartu eta umearekin hizketan hasiko da.

## Aktoreak

* Pablito Calvo: Marcelino
* Rafael Rivelles: aita nagusia
* Antonio Vico: aita Porta
* Juan Calvo: aita Azucar
* José Marco Davó: Pascual
* Juanjo Menéndez: aita Giles
* Joaquín Roa: aita
* Mariano Azaña: aita
* Isabel de Pomés: ama
* Rafael Calvo: On Emilio
* Antonio Ferrandis: aita
* Joaquín Vidriales
* José Nieto: guardia zibila
* Fernando Rey: narratzailea
* Josefina Serratosa

## Kanpo estekak

* IMDbko fitxa (Ingelesez)
* Datuak: Q56217
# Marcelino Bergara

Marcelino Bergara Larralde, pilota arloan Bergara I.a deituraz ezaguna (1943ko maiatzaren 16a, Etxalar, Nafarroa Garaia - 2010eko urriaren 10a, Donostia, Gipuzkoa) esku huskako pilotaria izan zen, aurrelaria. Etxalarko mutikoa (gaztelaniaz: el Mozo de Etxalar) ezizena ere jaso zuen. Salvador Bergara Larralde edo Bergara II.a pilotariaren anaia zen.
1962an Espainiako esku huskako buruz buruko txapelketa eta munduko binakako txapelketa irabazi zituen. Hasiera arrakastatsu haren ondoren, beste hainbat lorpen ere izan zituen: 1965ean, bigarren mailako lehenbiziko txapeldun nafarra bilakatu zen; Buruz Buruko Txapelketa Nagusian parte hartu zuen lehenbiziko pilotari nafarra ere izan zen, txapelketa hori bederatzi aldiz jokatu zuen, bai eta behin finalerdietara heltzea lortu ere.

## Bigarren mailako buruz buruko txapelketako finalak

| Urtea | Txapelduna | Txapeldun-ordea | Tantoak | Pilotalekua |
| 1963 | Elgea | Bergara I.a | 22-14 | Astelena |
| 1965 | Bergara I.a | Andueza III.a | 22-17 | Beotibar |

## Erreferentziak

* ↑ Marcelino Bergararen heriotza. 2010eko urriaren 10a. El Correo egunkaria. Gaztelaniaz.
* Datuak: Q11690841
# Marcelino Beroiz Lazcano

    Artikulu hau historialari nafarrari buruzkoa da; beste esanahietarako, ikus «Beroitz (argipena)».
Marcelino Beroitz Lazkano (Iruñea, 1974ko urtarrilaren 26a) historialaria da. Nafarroako Unibertsitatean lizentziaturik, Nafarroako Unibertsitate Publikoan burutu zuen doktoretza, "Justicia y delincuencia en Navarra bajo el reinado de los primeros Evreux (1328-1349)", Juan Carrasco Perez irakaslearen gidaritzapean. Horretaz gain, NUPeko Erdi Aroko ikertaldean dihardu, non, besteak beste, "Sistemas fiscales y régimen tributario en el reino de Navarra. Siglo XIII-XIV" izeneko proiektuan parte hartu duen. Ikastaro eta bilera zientifikoetan hizlari, aldizkari espezializatuetan Nafarroako Erdi Aroaren inguruko hainbat artikulu idatziak ditu.

## Liburuak

* Crimen y castigo en Navarra bajo el reinado de los primeros Evreux (1328-1349) Iruñea, NUP, 2005.
* Datuak: Q12263011
# Marcelino Galatas

Marcelino "Chelín" Galatas Rentería (Manila, 1903ko apirilaren 2a - Benalmádena, 1994ko apirilaren 8a) eusko-filipinar futbolaria izan zen, erdilari moduan aritu zena. Guraso euskaldunak zituen eta Euskal Herrian ikasi eta bere kirol ibilbidea egin zuen.

## Taldeak

| Kluba | Urteak |
| Athletic Club | 1920-1921 |
| Deustu Kirol Elkartea | 1921-1923 |
| Real Sociedad | 1923-1927 |
| Athletic de Madrid | 1927-1928 |

## Kanpo estekak

* Datuak: Q6756318
* Multimedia: Marcelino Galatas / Q6756318
# Malabar (Florida)

Malabar Floridako herri bat da. Brevard konderrian kokatua dago. 2010ean 2.798 biztanle zituen, 34,2 kilometro koadrotan banatuta.

## Ikus, gainera

* Brevard konderria

## Kanpo estekak

* Datuak: Q1022772
* Multimedia: Malabar, Florida / Q1022772
# Mala Stranako ipuinak

Mala Stranako ipuinak (txekieraz: Povídky malostranské) Jan Neruda txekiar idazleak 1877an argitaratu zuen narrazio laburren bilduma bat da. Txekieraz egin den libururik ezagunenetako bat da, eta hizkuntza hau ikasi nahi dutenek askotan irakurtzen dute. Izenburuak dioen bezala, Malá Strana auzoan gertatzen diren ipuinak dira, Pragan. Garai horretako hiriko burgesia txikiaren eta herritar soilen xehetasun ugari biltzen ditu. Mala Stranako ipuinak dira, duda-izpirik gabe, egilearen obrarik ezagunen eta estimatuena.
Euskaraz Fernando Reyk itzuli zuen 2001ean eta Ibaizabalek argitaratu zuen.

## Ezaugarriak

Liburu honek Nerudak idazle gisa izandako esperientziaren goi maila adierazten du: jendeen eta eguneroko bizitzaren xehetasunak begi zorrotzez ikusten dituenaren esperientzia, irribarre nola egin dakien poeta eta kazetari batena. Zalantzarik gabe, narraziook txekiar literaturan Jan Nerudaren aurretik idatzitako guztiaren gainetik daude.
Kontalaria ikusten duena jasotzen duen beharzaile bat besterik ez da gehienetan. Biltzen dituen gertaerak anekdota hutsak izaten dira, eta normalean erro sakonak dituzten problemen kontaera laburrak. Ixtorioen axaleko anekdotikotasunaren eta atzealdean gelditzen diren bizitzen tragikotasunaren arteko tentsioa da Nerudak kontalari gisa duen artearen ezaugarri nagusietako bat.

## Ipuinak

* Rysanek jauna eta Schlegl jauna
* Eskalea mixeria gorrira bidali zuen emakumea
* Ruska andrearen bihotz samurra
* Arratseko berriketak
* Doktore zaputza
* "Hastrman"
* "Hiru Liliak"
* San Wentzeslaoren meza
* Nolatan ez zen suntsitu Austria 1849. urteko abuztuaren 20.ean arratsaldeko 12,30etan
* Aurten Arimen Egunean idatzia

## Erreferentziak

* ↑ https://paperjale.eus/book/36648/s/mala-stranako-ipuinak
* ↑ «Jan Neruda - Mala Stranako ipuinak» www.armiarma.eus (Noiz kontsultatua: 2021-06-09).
* ↑ http://www1.euskadi.net/euskara_sustapena/literatura/emaitza_e.asp?Id=92

## Kanpo estekak

* Fernando Reyren tzulpen osoa.
* Datuak: Q7235920
# Mala gente (abestia)

Mala gente Juanes kolonbiar musikari eta kantagileak Ashley Caruthi buruz idatzi eta abestutako abesti bat da. Abestia bere bigarren estudioko bilduma den Un día normal diskoaren hirugarren singlea da.
Abesti honek Grammy Latino Sari bat irabazi zuen 2003ko edizioan, maila honetan abeslariak irabazi zuen hirugarren urtea jarraian izan zena.

## Kanpo estekak

* Datuak: Q369062
# Mala Reputación

Mala reputacion Cangues d'Onisen 1995ean sortutako punk rock musika taldea da, 1995ean sortua.

## Historia

Talde hau 1995ean sortu zen, baina 1998 arte ez ziren egonkortu. Tabernetan jotzen zuten haien lehenengo maketa finantzatu ahal izateko. Azkenean Groove de Oviedo estudioetan lortu zuten egitea.
Bi urte geroago haien bigarren maketa grabatzea lortu zuten Dia tras Dia deiturikoa, Babysu estudioetan.
Maketa honekin hasi ziren mugitzen iparraldetik, Kantabrian ukitzen La Fugarekin beste batzuen artean eta lortu zuten 40 principalesen sartzea. Hemen apuntatu ziren haien lehen diskoa grabatu ahal izateko, eta lortu zuten, nahiz eta saria ez irabazi haien diskoa Ansiedad finantzatzea lortu zuten. Disko berri honekin, Santo Grial seilu ofizialak kontratu bat eskaintzen die, haien diskoa Ansiedad editatu ahal izateko eta honekin batera beste bi diskoa. Kontratu honek, gainera "Festival Derrame Rock"era eramaten die.
2002an, grabatzen dute haien bigarren diskoa Abriendo camino, grabatu zuten ACME estudioetan eta Miguel Herrero eta Pablo Viña produzitu zuten. Diska honek hainbat kolaborazio ditu nola: Kake de Caskarrabias, Xune de Dixebra, Alberto Plá Boikotekoa, Gente de Infly, Madera rock eta Sikarios. Eta egiten dituzte bi mini bira haien diskoa promozionatzeko Reincidentesekin.
2003an, abenduan haien hirugarren diskoa grabatzea lortzen dute: A X ellos, Eclipse estudioetan. Diska honetan aurkitzen dira instrumentu berriak nola: Bouzoki, Bodhran, Gaita, Biolina, txeloak, kontrabaxuak, tronpetak, tronboiak eta turutak.
Diskoa grabatu ondoren, Mala reputación kontratua apurtzen du Santo Grialekin eta haien seilu propioa sortzen dute: Kangurín records, eta honekin haien diska editatzen dute. Honen ondoren Juanin gehitzen zaie taldera, eta honek hasiera batean web orrialdeaz arduratzen da, eta hainbat lan egin ondoren haien manager pertsonala bihurtzen da haren agentziarekin; "Matatunos Producciones"
2006ko martxoaren 21ean kalera irten zen estudioaren laugarren lana: Al limite siempre. 2007ko urriaren 6an Ermuan eskaini zuten haien birako azken kontzertua, 50 baina gehiago izan zirela, Frantzia barne.

## Taldekideak

Gaur egunekoak
* David Rodriguez: Gitarra eta ahotsa
* Kiko Martínez: Bateria eta koroak
* Michi Candás: Baxua eta koroak
* Juan Santamaría: Gitarra eta ahotsa
Antzinako Taldekideak
Jaime García: Kitarra eta ahotsa Gerardo Díaz: Baxua eta ahotsa Angel Llenín: Bateria

## Diskografia

* 2001- Ansiedad
* 2002- Abriendo camino
* 2004- A X Ellos
* 2006- Al limite siempre
* 2010- Buenas noches (CD + DVD)
* 2011- Carácter

## Kanpo estekak

(Gaztelaniaz) Myspaceko orri ofiziala
* Datuak: Q5990390
# Mala Rohan

Mala Rohan (ukraineraz: Мала Рогань) Ukrainako herri bat da, Kharkiv Oblasteko Kharkiv Raionean kokaturikoa. Mala Rohango Herri-Kontseiluaren parte da da, halaber, Ukrainako herri-kontseiluetako bat.

## Historia
### 2022ko Ukrainako inbasioa

2022ko otsailaren 25ean, Errusiako Indar Armatuek herria bereganatu zuten, Ukrainako errusiar inbasioaren testuinguruan; okupazioan zehar eta Human Rights Watchen arabera, errusiar soldaduek sexu-indarkeriaren kasu bat, gutxienez, dokumentatu zuen. Ukrainako Indar Armatuek, bestalde, herria berreskuratu zuten martxoaren 28an. Era berean, martxoaren 25–27 inguru, Ukrainako soldaduek Errusiako gerra-presoak torturatzen eta hanketan tiro egiten zituzten bideo biral batek arreta zabaldu zuen. BBCk, besteak beste, bideoaren geolokalizazioa baieztatu zuen, Mala Rohan inguruko esne-haztegi batean grabatu zela adieraziz. Ukrainako iturri askok bideoa antzeztua zuela adierazten zuten arren, hainbat iturri ezberdinek –horien artean, Le Monde egunkari frantziarra– bideoa egiazkotzat eman zuten.

## Erreferentziak

* ↑ (Ukraineraz) «Малороганська сільська рада - Харківська область» rada.info.
* 1 2 (Ingelesez) «Ukraine: Apparent War Crimes in Russia-Controlled Areas» Human Rights Watch 2022-04-03.
* 1 2 3 (Ingelesez) «Does this video show Ukrainian soldiers shooting at Russian prisoners of war?» The Observers - France 24 2022-03-31.
* ↑ (Ingelesez) Wolfe, Lauren. (2022-04-17). «How to Seek Justice for Rape in the War on Ukraine» The Atlantic.
* ↑ (Ingelesez) «Does video show Russian prisoners being shot?» BBC News 2022-03-30.
* ↑ (Frantsesez) «Vidéo. Prisonniers russes torturés : des vidéos vérifiées par « Le Monde » mettent en cause un bataillon de volontaires ukrainiens» Le Monde.fr (Noiz kontsultatua: 2022-06-08).

## Kanpo estekak

* Datuak: Q4277280
# Mala Subotica

Mala Subotica Kroaziako udalerri bat da, Međimurje eskualdean. Azken zentsuaren arabera 4.344 biztanle zituen.

## Kanpo estekak

* Datuak: Q774000
* Multimedia: Mala Subotica / Q774000
# Malabar

Malabar izan daiteke:
* Malabar, hegoaldeko Indiako eskualdea.
* Malabar kosta, Indiako kostaldea.
* Malabar, Floridako udalerria.
* Malabar mendia, Indonesiako sumendia.
* 754 Malabar, asteroide bat.
# Mala Vida

Mala Vida Mano Negra paristar rock taldearen bigarren singlea da, 1988ko Patchanka estreinako diskoan agertu zena. Manu Chao abeslari nagusiak idatzia, 1984an jada demo zinta batean ere agertu zen, Mano Negraren aurrekaria zen Hot Pants taldekoa. "Mala Vida" taldearen lehen kantu arrakastatsua izan zen, eta taldearen zuzeneko ikuskizunetan derrigorrezko bihurtu zen. Abestia Manu Chaok ere interpretatu zuen bakarlari gisa: 2002ko Radio Bemba Sound System diskorako zuzeneko emanaldi bat grabatu zen. Boucherie Productionsek, Patchanka albuma argitaratu zuenak, abestirako bideoklip bat finantzatu zuen, Frantziako irrati nazionaletan eta telebista kateetan aireratu zutena. Mano Negrak "Mala Vida" atera zuenean lortu zuen arrakastak Virgin France diskoetxearekin kontratu bat lortu zion.

## Coverrak

* Yuri Buenaventura, 2001ean Mano Negra Illegal bildumarako
* Café Tacuba, 2005ean Un Viaje bere zuzeneko albumerako
* Gogol Bordello, 2005ean East Infection EPrako
* Nouvelle Vague, Olivia Ruiz abeslaria izanda, 2010ean Couleurs Sur Paris albumerako
* Элизиум (Elisium), 2014an Cover Day albumerako
* Janez Detd. belgikar pop-punk taldea

## Erreferentziak

* 1 2 (Ingelesez) Gebesmair, Andreas. (2002). Steingress, Gerhard ed. Songs of the Minotaur: Hybridity and Popular Music in the Era of Globalization. Münster, 15 or. ISBN 3825863638. OCLC .51169913.
* ↑ (Ingelesez) Data, Juan. (2010-12-13). «Video: Nouvelle Vague covers Manu Chao at airport» Remezcla (Mosaico Media).
* ↑ (Ingelesez) Nickson, Chris. «Patchanka - Mano Negra» AllMusic.
* ↑ (Ingelesez) Lebrun, Barbara. (2009). Protest Music in France: Production, Identity and Audiences. Farnham: Ashgate Publishing, 31 or. ISBN 978-0754694649. OCLC .432995828.

## Kanpo estekak

* Datuak: Q3281125
# Marcia Cross

Marcia Anne Cross (Marlborough, Massachusetts, Ameriketako Estatu Batuak, 1962ko martxoaren 25a - ) aktore estatubatuarra da. Desperate Housewives telesailean Bree Van De Kamp Hodgeen papera antzezteagatik ezaguna da.

## Filmografia

* The Edge of Night (1984) (TB), Liz Correll
* Brass (1985), Victoria Willis
* One Life to Live (1985-86) (TB), Kate Sanders
* The Last Days of Frank and Jesse James (1986) (TB), Sarah Hite
* Almost Grown (1988) (TB), Lesley Foley
* Bad Influence (1990), Ruth Fielding
* Storm and Sorrow (1990) (TB), Marty Hoy
* Knots Landing (1991-1992), Victoria Broyelard
* Ripple (1995), Ali
* Melrose Place (1992-1997), Dr. Kimberly Shaw Mancini
* Always Say Goodbye (1996), Anne Kidwell
* Female Perversions (1996), Beth Stephens
* All She Ever Wanted (1996) (TB), Rachel Stockman
* Seinfeld (1997), (TB), Dr. Sara Sitarides
* Target Earth (1998) Taken Away bezala ere ezaguna, Karen Mackaphe
* Boy Meets World (1999) (TB), Rhiannon Lawrence, Topangaren ama - 4 atal
* Dancing in September (2000), Lydia Gleason
* Profiler" (2000),
* Living in Fear (2001), Rebecca Hausman
* Eastwick (2002) (TB), Jane Spofford
* King of Queens (2002), Debi - kameoa
* Everwood (2003), Dr. Linda Abbott
* The Wind Effect (2003), Molly
* Desperate Housewives (2004–gaur egun), Bree Hodge
* Desperate Housewife: The Early Years (Always say goodbye) (2005), Anne Kidwell
* Peck (2009), TBD

## Kanpo estekak

* (Ingelesez) Marcia Cross (IMDb)
* Datuak: Q189547
* Multimedia: Marcia Cross / Q189547